**Olga Havlová**, rodená **Šplíchalová** (\* 11. júl 1933, Praha – † 27. január 1996, Praha), bola prvá manželka česko-slovenského a českého prezidenta Václava Havla, prvá dáma Česko-Slovenska a Česka.

Osobný život
------------

Narodila sa v Prahe na Žižkove v početnej rodine. Vyučila sa v Baťovej továrni, kde neskôr pracovala. S Václavom Havlom sa spoznala v roku 1953, známosť nadviazali o tri roky neskôr. Vydala sa za neho v roku 1964. V rokoch 1961 až 1969 bola uvádzačkou v Divadle Na Zábradlí, kde v tom čase pôsobil aj Václav Havel.

Hrob Olgy Havlovej na Vinohradskom cintoríne
Aktívne tiež pôsobila v českom disente. V roku 1979 spoluzaložila Výbor na obranu nespravodlivo stíhaných (VONS). Od toho istého roku viedla samizdatovú edíciu *Expedícia*. Na začiatku 80. rokov 20. storočia začal jej milostný vzťah s hercom Janom Kašparom, ktorý trval do druhej polovice 80. rokov kedy ho ukončila. V tom čase mal paralelný vzťah s inou ženou aj Václav Havel.

Začiatkom roka 1990 založila *Výbor dobré vůle* (ako pokračovanie tradície VONS), 23.septembra 1992 bola zaregistrovaná *Nadace Olgy Havlové* a odvtedy používa nadácia zložený názov *Výbor dobré vůle – Nadace Olgy Havlové*. Od roku 1991 bola konateľkou spoločnosti *Lucerna – Barrandov*, ktorú vlastnila napoly so svojou švagrinou Dagmar Havlovou.

Zomrela po dlhej a ťažkej chorobe v roku 1996.

### Ocenenia

V roku 1991 jej nórska organizácia *Stiftelsen Arets Budeie* udelila za charitatívnu prácu (ako prvej žene bez nórskeho občianstvo) titul *Žena roka*. V Holandsku prevzala v roku 1995 detskú cenu *barónka zo Zeme všetkých čias*. V tom istom roku bola ocenená medailou Přemysla Pittra a stala sa *Ženou roka 1995* Českej republiky. V roku 1997 jej bol in memoriam prepožičaný Rad Tomáša Garrigua Masaryka za vynikajúce zásluhy o demokraciu a ľudské práva.

V roku 1993 bol o nej nakrútený dokument v rámci cyklu *GEN – Galerie elity národa*. V roku 2006 – k desiatemu výročiu úmrtia – dokument *Pani Olga* z cyklu Príbehy slávnych.

*Výbor dobré vůle – Nadace Olgy Havlové* udeľuje od roku 1995 *Cenu Olgy Havlové* ľuďom so zdravotným postihnutím, ktorí i cez neho pomáhajú ďalším ľuďom.

Od roku 1996 nesie gymnázium v Ostrave-Porube so súhlasom vtedajšieho prezidenta republiky čestný názov *Gymnázium Olgy Havlové*. V Prahe je po Olge Havlovej pomenovaná ulica a v Jánských Lázních stacionár.

Referencie
----------

1. ↑  Paní Olga – televizní dokument z cyklu *Příběhy slavných*
2. ↑  ŠŮRA, Adam. *Žena, která zůstala svá* [online]. s Respekt, 2013-07-06, [cit. 2013-08-04]. Dostupné online.
3. ↑  KOSATÍK, Pavel. *Člověk má dělat to, nač má sílu (život Olgy Havlové)*. 1.. vyd. [s.l.] : [s.n.], 1997. ISBN 978-80-204-1955-2. S. 232 – 239. (po česky)
4. ↑  Obchodní rejstřík na justice.cz, IČ 44265808, Lucerna – Barrandov, spol. s r. o. (spoločnosť najprv krátko pôsobila pod firmou 2 000, spol. s r.o.)
5. ↑  . Dostupné online.
6. ↑  Cena Olgy Havlové

Literatúra
----------

* ZÍDEK. *Po boku : třiatřicet manželek našich premiérů (1918–2012)*. Praha : Universum, 2012. 416 s. ISBN 978-80-242-3694-0.

Iné projekty
------------

Commons
* Spolupracuj na Commons Commons ponúka multimediálne súbory na tému **Olga Havlová**

Externé odkazy
--------------

* Olga Havlová – oficiálne stránky Václava Havla
* Olga Havlová – Knižnica Václava Havla

Zdroj
-----

*Tento článok je čiastočný alebo úplný preklad článku Olga Havlová na českej Wikipédii.*

| * z
* d
* u
Prvé dámy Českej republiky |
| --- |
| 
* Olga Havlová (1993 – 1996)
* Dagmar Havlová (1997 – 2003)
* Livia Klausová (2003 – 2013)
* Ivana Zemanová (2013 – 2023)
* Eva Pavlová (od 2023)

 |

Autoritné údaje: * abART: 13585
* BnF: 148985786
* GND: 119295563
* ISNI: 0000 0000 8016 1779
* LCCN: n97043039
* NK ČR: jn19990209219
* SNK: 170849
* VIAF: 64814137
* WorldCat: lccn-n97043039